google/wiki40b huggingface dataset:
निन्नी शुशैदाह बिनती शमसुद्दीन

निन्नी शुशैदाह बिनती शमसुद्दीन (जन्म: 1975)  एक मलेशियाई वकील, जो एक के रूप में सेवा की है है सरिया उच्च न्यायालय में न्यायाधीश सेलांगर 2016 के बाद से   वह और नूर हुदा रोसलान मलेशिया की एकमात्र दो महिला सरिया हाई कोर्ट जज हैं।   
शम्सुद्दीन ने बहुविवाह और खलवत मामलों की देखरेख के लिए अंतरराष्ट्रीय कवरेज प्राप्त किया है।    उसने कहा है कि शरिया कानून , विशेष रूप से बहुविवाह मामलों में, "महिलाओं के अधिकारों की रक्षा के लिए मौजूद है"।

कानूनी कैरियर

शमशुद्दीन ने पुटराजन न्यायिक प्रणाली के लिए काम करने से पहले तीन साल   लिए एक कानूनी सहायता ब्यूरो में काम किया।  उसने 2016 तक अटॉर्नी-जनरल के विभाग में काम किया।     2016 में, उसे मायासियन सराय्याह अदालत प्रणाली में एक न्यायाधीश के रूप में नियुक्त किया गया था।    वह और रोसलन दोनों ही कोर्ट के हाई सर्किट में नियुक्त होने वाली पहली महिला बनीं।

व्यक्तिगत जीवन

शमसुद्दीन के तीन बच्चे हैं।    उसने मलेशिया के राष्ट्रीय विश्वविद्यालय में भाग लिया, जहाँ उसने इस्लामी अध्ययन और मनोविज्ञान में डिग्री प्राप्त की और इस्लामिक न्यायपालिका और सियारिया के प्रशासन में डिप्लोमा प्राप्त किया।

पुरस्कार

2018 में, शमसुद्दीन को बीबीसी की 100 महिलाओं में से एक के रूप में नामित किया गया था ।   वह एकमात्र मलेशियाई महिला थी जो उस वर्ष प्रदर्शित हुई थी।
उत्तराभाद्रपद

उत्तरा भाद्रपद आकाश मंडल में 26वाँ नक्षत्र है। यह मीन राशि के अंतर्गत आता है। इसे दू, थ, झ नाम से जाना जाता है। उत्तरा भाद्रपद नक्षत्र का स्वामी शनि है। वहीं राशि स्वामी गुरु है। शनि गुरु में शत्रुता है। कहीं इनका तालमेल व पंचधामेत्री चक्र में जिस जातक की कुंडली में मित्र का सम हो तो इसके शुभ परिणाम भी देखने को मिलते हैं।
इस नक्षत्र में जन्म लेने वाला जातक सोच-विचार कर बोलने वाले, सुखी संतान, धर्म-कर्म में आस्थावान, उत्तम वक्ता, उदार हृदय के सम्माननीय भी होते हैं। शनि आध्यात्मवादी है तो गुरु का ज्ञान का कारक है। गुरु शनि का मेल धनु या मीन राशि में हो तो इसके शुभ परिणाम मिलेंगे।
धनु में गुरु शनि की युति आध्यात्मवादी लेकिन परिश्रमी भी बनाएगी। मीन में गुरु शनि के चंद्र होने से ऐसा जातक परम आध्यात्मवादी परोपकारी, ज्ञानवान, स्वप्रयत्नों से सफलता पाने वाला उपदेशक भी हो सकता है।
द फ्लिनस्टोन

फ्लिनस्टोन एक अमेरिकी टीवी कार्टून श्रृंखला है, जिसका प्रसारण एबीसी पर 1960-1966 तक किया गया। यह पहली प्राइम टाइम कार्टून श्रृंखला थी, जो वयस्कों को ध्यान में रखकर बनाई गई थी। हन्ना बारबरा प्रोडक्शंस द्वारा निर्मित इस श्रृंखला में एक पाषाणयुगीन श्रमिक वर्ग से जुड़े आदमी फ्लिनस्टोन, उसका परिवार और उसके पड़ोसी और अच्छे दोस्त के साथ बिताए जा रहे जीवन के बारे में है। यह द जेटसन के ठीक उल्टा है।
जार्ज टाउन बंदरगाह

यह केयमन द्वीप का बंदरगाह है| केयमन द्वीप यु.के के अंतर्गत आता है
जॉलीग्राण्ट विमानक्षेत्र

आधुनिकीकरण

देहरादून के जौली ग्रांट हवाई अड्डे के आधुनिकीकरण और नवीनीकरण का कार्य पूरा हो गया है। हवाई अड्डे में टर्मिनल बिल्डिंग का निर्माण कार्य पूरा हो जाने के बाद यहां से 30 मार्च से उड़ानें फिर से शुरु हो जाएंगी।
पिछले वर्ष यहां से अपनी उड़ान बंद करने के बाद अब एयर डेक्कन 30 मार्च से दिल्ली के लिए रोजाना दो उड़ानें शुरु करेगी। सूत्रों का कहना है कि आने वाले समय में दूसरी एयरलाइन्स भी यहां से अपनी उड़ानें शुरु करेंगी। जौलीग्रांट हवाई अड्डे के नवीनीकरण का कार्य एयरपोर्ट अथॉरिटी ऑफ इंडिया (एएआई) ने पूरा किया है। अब इस हवाई अड्डे से बोंइग 737 जैसे हवाईजहाजों को उड़ाया जा सकेगा और रात के समय भी उड़ानें भरी जा सकेगी।
सरकार ने हवाई अड्डे के आधुनिकीकरण में 100 करोड़ रुपये खर्च किये हैं। हवाई अड्डे में बनाई गई नई हवाईपट्टी 7 किलोमीटर लंबी और 150 मीटर चौड़ी है। कुमाऊं के पंत नगर हवाई अड्डे के आधुनिकीकरण में 75 करोड़ रुपये खर्च किये गए हैं। पिथौरागढ़ हवाई अड्डे के आधुनिकीकरण के लिए विभिन्न कंपनियों से लगभग 12 आशय पत्र (ईओआईएस) भी प्राप्त हुए हैं।
अणय

अणय नायनमार तमिल नाडु में सन्त था।
२००८ सिनसिनाटी मास्टर्स

पुरुष एकल

एंडी मरे ने  नोवाक जोकोविच को 7-6(4) 7-6(5) से हराया।

पुरुष युगल

बॉब ब्रायन /  माइक ब्रायन ने  जोनाथन एलरिच /  एंडी रैम को 4-6, 7-6(2), [10-7] से हराया।
कोशराय राज्य

भूगोल

कोशराय द्वीप एक ज्वालामुखीय द्वीप है और कैरोलाइन द्वीपसमूह का पूर्वतम द्वीप है। यह पृथ्वी की भूमध्य रेखा (इक्वेटर) से लगभग ६०० किमी उत्तर में स्थित है और क़रीब ११० वर्ग किमी का क्षेत्रफल रखता है। नौका द्वारा समुद्र से देखे जाने पर इसका आकार एक महिला जैसा है, इसलिये इसे "सोती नारी का द्वीप" (island of the sleeping lady) भी कहा जाता है। द्वीप के इर्द-गिर्द एक मूँगे (कोरल) की रीफ़ (शैल-भित्ती) है जिसके एक भाग में एक कृत्रिम द्वीप का निर्माण कर के उसपर स्थानीय हवाई अड्डा बनाया गया है।
सिउड़ी

विवरण

सिउड़ी मोर नदी से ५ कि॰मी॰ दक्षिण एक कंकड़ की पहाड़ी पर स्थित है। यहाँ तेल पेरने, दरी बुनने तथा निबार बनाने के उद्योग हैं। हर वर्ष जनवरी-फरवरी में यहाँ पशु-प्रदर्शनी होती है जिसमें पुरस्कार दिए जाते हैं। फर्नीचर भी यहाँ बनते हैं और निकटवर्ती गाँवों में सूती एवं रेशमी वस्त्र बुनने का काम होता है।
यह शहर ब्रिटिश काल में बसा था। संथाल विद्रोह के समय यह संघर्ष का एक केन्द्र रहा था। १९वीं सदी के मध्य भाग में शहर में नगरपालिका बना था। यह शहर समुद्र की सतह से लगभग ७२ मीटर उँची है और छोटानागपुर के पठार के पूर्वी छोड़ में स्थित है।
माणिक्कवाचकर

माणिक्कवाचकर (माणिकवासगर) तमिल कवि थे। यद्यपि उनकी गिनती नायनारों में नहीं की जाती है किन्तु तिरुवसाकम नामक ग्रन्थ की रचना में उनका भी योगदान है। इस पुस्तक में शंकर भगवान के भजन और गीत हैं। माणिक्कवाचकर तिरुमुरै के रचनाकारों में से एक हैं जो तमिल शैव सिद्धान्त का प्रमुख ग्रन्थ है। वे पाण्ड्य राजा वरगुणवर्मन द्वितीय (८६२ - ८८५ ई.) के मंत्री थे और मदुरै मे रहते थे।

परिचय

माणिक्कवाचगर का जन्म तीसरी शती में तिरुवत्तवूर के ब्राह्मण परिवार में हुआ था। पांड्य राजा ने उनकी विशद विद्वत्ता से प्रभावित होकर उन्हें 'तेन्नवन ब्रह्मार्यन' की उपाधि से विभूषित कर मंत्री नियुक्त किया। कहते हैं तिरुपेरुंतुरै में माणिक्कवाचगर को भगवान का दर्शन हुआ जो कुरुंथ वृक्ष के नीचे आसीन थे तथा वेद उन्हें शिष्यों के रूप में घेरे हुए थे। यह घटना उस समय हुई जब माणिक्कवाचगर राजा के लिये घोड़ा खरीदने जा रहे थे। माणिक्कवाचगर राजकीय धन से मंदिर का निर्माण कर वहीं रह गए। घोड़ो के न आने पर राजा ने उन्हें कारागार में बंद कर दिया। बाद में जब घोड़े पहुँच गए, राजा ने माणिक्कवाचगर से क्षमा माँगी।
अंत में माणिक्कवाचगर राजपद का त्याग कर तिरुपेरुंतुरै चले गए। अनेक तीर्थस्थानों से होते हुए वे चिदंबरम् पहुँचे। यहाँ लंकाधिपति अपनी मूक पुत्री अैर कट्टर बौद्ध धर्मगुरु के साथ पधारे हुए थे। चुनौती पाकर माणिक्कवाचगर ने धर्मगुरु को मूक कर राजकुमारी की वाक्शक्ति पुन: ला दी। आभार मानकर लंका के पर्यटकों ने शैव मत ग्रहण कर लिया।
माणिक्कवाचगर की कृतियों पर मर्मलै अदिगल, का० सुब्रह्मण्य पिल्लै और सी० के० सुब्रह्मण्य मुदालियर ने शोधग्रंथ लिखें हैं। डॉक्टर जी० सी० पोप ने माणिक्कवाचगर को 'असीसी के संत फ्रांसिस' और संत पाल की सदवृत्तियों के संयुक्त रूप में देखा है।
बक्करवाल

बक्करवाल, भारत की एक प्रमुख जनजाति हैं।
१/४+ १/१६ + १/६४ + १/२५६ + · · ·

आर्किमिडिज़

प्रास्ताविकी 23
मिलिन्दपन्ह

मिलिन्दपंहो ( = मिलिन्द के प्रश्न) एक पालि भाषा में रचित एक बौद्ध ग्रन्थ है जिसका रचनाकाल लगभग १०० ई॰पूर्व है। इसमें बौद्ध भिक्षु नागसेन तथा भारत-यूनानी शासक मिलिन्द (यूनानी : Menander I) के बीच हुए वार्तालाप का वर्णन है।
सिमोन टाटा

सिमोन टाटा नी डुनोयर, वर्तमान मे ट्रेंट लिमिटेड की अध्यक्षा और एक भारतीय व्यवसायी है। जन्म से फ्रांसीसी और स्विट्जरलैंड में शिक्षित, वह १९५५ में भारत आई और १९६१ में प्रबंध निदेशक के रूप में लक्मे में शामिल हुईं एवं १९८२ में उसकी अध्यक्षा बन गई। टाटा ऑयल मिल्स की एक छोटी सहायक कंपनी, भारत की अग्रणी कॉस्मेटिक कंपनियों में से एक बन गई। लक्मे के अध्यक्ष के रूप में, वह भारतीय मीडिया में "भारत के प्रसाधन सामग्री की जा़रिना" के रूप में जानी जाती थीं।
१९८९ में उन्हे टाटा इंडस्ट्रीज के बोर्ड में नियुक्त किया गया।
खुदरा क्षेत्र में विकास को देखते हुये, १९९६ में टाटा ने लक्मे को हिंदुस्तान लीवर लिमिटेड (एचएलएल) को बेच दिया और बिक्री के माध्यम से बनाऐ पैसे से ट्रेंट बनाया गया। लक्मे के सभी शेयरधारकों को ट्रेंट में बराबर का हिस्सा दिया गया। वेस्टसाइड ब्रांड और दुकाने ट्रेंट के अंतर्गत आते है।
सिमोन टाटा नवल एच. टाटा की पत्नी थी और टाटा समूह के वर्तमान अध्यक्ष श्री रतन नवल टाटा की सौतेली माँ है।
देवीकुलम

विवरण

देवीकुलम मुन्नार नामक स्थल से करीब १६ किलोमीटर दूर में स्थित छोटा सा पर्वदीय स्थल हैं! यह समुद्र तल से 1800 मीटर ऊंचे में (ऊपर) है।
२६११ ईसा पूर्व

२६११ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६११ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
सहजपुरा गाँव, गभाना (अलीगढ़)

आदर्श स्थल

पथवारी मन्दिर,भुमियां स्थान,चामड़ मंदिर

शिक्षा

उच्चतर माध्यमिक विद्यालय
पंच महल

पंच महल मुगल सम्राट अकबर द्वारा निर्मित एक महल है। यह फतेहपुर सीकरी में स्थित है। इस चार मंजिले महल की वास्तुकला किसी बौद्ध मन्दिर से प्रेरित प्रतीत होती है। इसमें कुल १७६ खम्भे हैं, जिनमें से ८४ भूतल पर, ५६ प्रथम तल पर और २० तथा १२ खम्भे क्रमशः द्वितीय तथा तृतीय तल पर हैं। अन्तिम तल पर ४ खम्भे हैं, जिनके ऊपर एक छतरी स्थित है। महल के सामने अनूप तालाब नामक एक ताल भी स्थित है।
हिमेश रेशमिया

करियर

2006 में वह लंदन के वेम्ब्ले स्टेडियम में प्रदर्शन करने वाले पहले भारतीय कलाकार बने।

व्यक्तिगत जीवन

1995 में तब 21 वर्षीय हिमेश ने कोमल से शादी की थी। उनका एक पुत्र स्वयं है। 2016 में दोनों ने आम सहमति से तलाक के लिए आवेदन दिया, जो 2017 में जाकर स्वीकृत हुआ। 2018 में हिमेश ने टीवी अभिनेत्री सोनिया कपूर से विवाह कर लिया।
अमित चौधुरी

आरंभिक ज़िन्दगी

अमित चौधरी की परवरिश बम्बई में हुई थी। उन्होंने एलफ़िंस्टन कॉलेज, यूनिवर्सिटी कॉलेज लंदन, बैलीयोल कॉलेज, ऑक्सफ़ोर्ड में पढ़ाई की और वोल्फ़सन कॉलेज में क्रिएटिव आर्टस फ़ैलो भी रह चुका है।
नागपुरी सिनेमा

नागपुरी सिनेमा झारखंड राज्य में नागपुरी भाषा में निर्मित फिल्मों को संदर्भित करता है।

इतिहास

पहली नागपुरी फीचर फिल्म सोना कर नागपुर (1992) थी जिसका निर्माण और निर्देशन धनंजय नाथ तिवारी ने किया था।
माधव कंदलि

माधव कंदलि (असमिया:মাধৱ কন্দলী) असमी के प्रसिद्ध कवि थे। इनके कविताकाल के संबंध में इतिहासकारों तथा समालोचकों में अधिक मतभेद है। कनकलाल बरूवा के मतानुसार इनके आश्रयदाता वाराही नरेश कपिली उपत्यका के शासक थे और माधव कंदलि इन्हीं के राजकवि थे। इस प्रकार इनकी कविता का रचनाकाल 14वीं शती का उत्तरार्ध मालूम होता है। माधवचंद्र बरदलोई ने स्वसंपादित रामायण की भूमिका में इनकी कृति रामायण को 14वीं अथवा 15वीं शती की रचना और इन्हें नवगाँव का निवासी प्रमाणित किया है। शंकरदेव ने राम कथा के पदकर्ता माधव कंदलि की भूरि-भूरि प्रशंसा की है। उनकी तुलना गज से की है और कहा है कि वे स्वयं उनके सम्मुख शशक के समान लघु हैं। माधव कंदलि को लोग 'कविराज कंदलि' कहते थे। वर्तमान नवगाँव जिले के कंदलि नामक स्थान से अनेक प्रख्यात कंदलि ब्राह्मणों का संबंध था परंतु माधव कंदलि यहाँ के निवासी नहीं थे।
वाराहराज श्री महामणिक्य के अनुरोध पर माधव कंदलि ने सर्वसाधारण के लिये सुबोध शैली में रामायण का पयारबद्ध अनुवाद किया (रामायण सुपयार श्रीमहामणिक्य ये वाराह राजार अनुरोधे)। माधव कंदलि के रामायण की सभी प्रतियों में आदि तथा उत्तरकांड नहीं मिलते, यद्यपि उन्होंने लंकाकाड के अंत में रामायण के सात कांडों का उल्लेख किया है ( सात कांडे रामायण पद बंधे निबंधिलो )। कंदलि ने वाल्मीकि कृत रामायण को वेदों के समकक्ष रखा है। मूल कथा को अधिक रोचक बनाने के लिये यत्रतत्र सुंदर काव्यकल्पना का सहारा लिया है। 'देवजित्‌' इनकी दूसरी रचना है किंतु प्रयोग एवं शैली की दृष्टि से यह किसी अन्य कवि की रचना प्रतीत होती है।
शून्यकरणीय विवाह

जिस विवाह को किसी भी एक पक्ष में अनुरोध पर रद्द किया जा सकता है, उसे  शून्यकरणीय विवाह  (voidable marriage) कहते हैं। यह विवाह कानूनी तौर पर मान्य है, लेकिन विवाह के किसी भी एक पक्ष द्वारा न्यायालय में चुनौती पर इसे निरस्त किया जा सकता है।
हिन्दू विवाह अधिनियम की धारा १२ में शून्यकरणीय के बारे में उल्लेख है।
सुदास (ऋग्वेद)

कुल

सुदास हिन्द-आर्यों के 'भारत' नामक समुदाय के 'तृत्सु' नामक क़बीले के नरेश थे। वे दिवोदास के पुत्र थे, जो स्वयं सृंजय के पुत्र थे। सृंजय के पिता का नाम देववत था। दशराज्ञ युद्ध के बाद भारत समुदाय का हिन्द-आर्य लोगों में बोलबाला हो गया और आगे चलकर यही पूरे देश का नाम भी पड़ गया। उस काल में राजनैतिक व्यवस्था गणतांत्रिक क़बीलों से परिवर्तित होकर राजाओं पर केन्द्रित भी हो रही थी। दशराज्ञ युद्ध में विजयी भारत क़बीला राजा-प्रथा पर आधारित था जबकि उनके विरोध में खड़े १० क़बीले लगभग सभी लोकतांत्रिक थे।
मातृवंश समूह वाए

मनुष्यों की आनुवंशिकी (यानि जॅनॅटिक्स) में मातृवंश समूह वाए या माइटोकांड्रिया-डी॰एन॰ए॰ हैपलोग्रुप Y एक मातृवंश समूह है। यह मातृवंश ज़्यादातर पूर्वी एशिया में ही मिलता है, जहां जापान के आइनू आदिवासियों में से २०% और साइबेरिया के पूर्वी तट से कुछ दूरी पर स्थित रूस के शाखालिन द्वीप के निव्ख़ आदिवासियों के ६६% लोग इसके मातृवंशी होते हैं। पश्चिमी इंडोनेसिया के निआस द्वीप के ४०% निवासी भी इसकी वाए२ (Y2) उपशाखा के पाए गए हैं।
वैज्ञानिकों ने अंदाज़ा लगाया है के जिस स्त्री के साथ इस मातृवंश की शुरुआत हुई थी वह आज से ११,००० से ३३,००० साल के अंतराल में कभी पूर्वी एशिया में रहती थी।

अन्य भाषाओँ में

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।
ध्वज

ध्वज या झण्डा अथवा पताका (अंग्रेज़ी:Flag) सामान्यतः कपड़े का बना एक संकेत है जो प्राय: एक दण्ड के शीर्ष पर लगाया जाता है। यह प्राय: किसी देश, सेना, संस्था अथवा समूह का प्रतीक होता है। सभी राष्ट्रों के अपने अद्वितीय झण्डे हैं जो उस देश के संकेत के रूप में प्रयोग किये जाते हैं। भारत का राष्ट्रीय ध्वज तिरंगा है जो केसरिया, सफ़ेद और हरे रंग की तीन पट्टियों और बीच की सफ़ेद पट्टी पर अशोक चक्र के चिह्नांकन के साथ व्यवहृत होता है।
नलवारी

व्युत्पत्ति

"नलवारी" शब्द "नल" और "वारी" इस दो शब्द से निकला हैं।"नल" शब्द का अर्थ होता हैं "ईख" और "वारी" का मतलव होता हैं एक संरक्षित इलाका जहाँ खेत की जाती हैं ।
सुनील लांबा

प्रारंभिक जीवन और शिक्षा

सुनील लांबा का जन्म 17 जुलाई 1 9 57 को  हरियाणा के पलवल जिले से हुआ था। उन्होंने मेयो कॉलेज , अजमेर में शिक्षा ली ; राष्ट्रीय रक्षा अकादमी , पुणे ; डिफेंस सर्विसेज स्टाफ कॉलेज , वेलिंगटन; रक्षा प्रबंधन , सिकंदराबाद और रॉयल कॉलेज ऑफ डिफेंस स्टडीज , लंदन से  कॉलेज स्तर  की शिक्षा ग्रहण की और  वे रक्षा और प्रबंधन अध्ययन में स्नातकोत्तर है।

सैन्य कैरियर

1 9 जनवरी 1 9 78 को भारतीय नौसेना के कार्यकारी शाखा में सुनील लांबा  को भारतीय नौसेना में एक अधिकारी के रूप में नियुक्त किया गया था। वह एक नेविगेशन और दिशा विशेषज्ञ है जिन्होंने पूर्वी और पश्चिमी दोनों फ्लीट दोनों में विभिन्न जहाजों पर नौसेना और संचालन अधिकारी के रूप में कार्य किया है। चार दशक से अधिक, उन्होंने विभिन्न जहाजों के कमांडिंग ऑफिसर (सीओ) के रूप में कार्य करने से पहले आईएनएस सिंधुदुर्ग (के 72) और आईएनएस डुनिगिरि (एफ 36) के बोर्ड पर एक नेविगेशन अधिकारी के रूप में काम किया है: माइनइवेपर आईएनएस काकीनाडा , फ्रिगेट आईएनएस हिमगिरी (एफ 34) , आईएनएस रणवीजय (डी 55) और आईएनएस मुंबई (डी 62) [6] उन्होंने विमान वाहक आईएनएस विराट (आर 22) के कार्यकारी अधिकारी और पश्चिमी फ्लीट के फ्लीट संचालन अधिकारी के रूप में भी काम किया। 
उन्होंने नेशनल डिफेंस अकादमी में प्रशिक्षण अधिकारी जैसे कई प्रशिक्षण पदों को भी सुशोभित  किया है; रक्षा प्रबंधन कॉलेज में निर्देशन कर्मचारी; वेस्टर्न नेवल कमांड के स्थानीय कार्यसमूह टीम (वेस्ट) में नेशनल डिफेन्स कॉलेज और फ्लैग ऑफिसर सी प्रशिक्षण संस्थान के कमांडेंट रहे है। 
2 जून 2014 से 30 मार्च 2015 तक पश्चिमी बेड़े के बेड़े संचालन अधिकारी और नौसेना स्टाफ के वाइस चीफ बने ।
5 मई 2016 को, केंद्र सरकार ने घोषणा की ,कि सुनील लांबा 31 मई 2016 को नौसेना स्टाफ के चीफ के रूप में कार्यभार ग्रहण करेंगे, उन्होंने एडमिरल रॉबिन के धवन की जगह ली जो उसी दिन सेवानिवृत्त हुए। 
29 दिसंबर 2016 को आईएएफ के प्रमुख मार्शल अरुप राहा से स्टाफ कमेटी के अध्यक्ष (सीओसी) का पद संभाला।

निजी जीवन

उन्होंने  रीना लाम्बा से विवाह किया  जो एक योग्य शिक्षक है उनकी   दो बेटियां हैं, जिनकी नाम मोनिशा  और सुकृति  है, और एक पुत्र अधिराज है।
तार्किक वस्तुनिष्ठावाद

तार्किक प्रत्यक्षवाद (या तार्किक वस्तुनिष्ठावाद या तार्किक भाववाद / logical positivism) ह्यूम के अनुभववाद, कॉन्त के वस्तुनिष्ठावाद तथा ह्वाइटहेड रसेल के तार्किक विश्लेषण का विचित्र सम्मिश्रण है। विज्ञानों को निरापद आधारप्रदान तथा अतींद्रिय तत्वविज्ञान की निरर्थकता के युगल उद्देश्यों की पूर्ति के हेतु वह भाषा के तार्किक विश्लेषण की विधि अपनाता है। सत्यापन की प्रक्रिया को ही किसी प्रस्तावना का अर्थ मानकर तार्किक वस्तुनिष्ठावादी परंपरागत दार्शनिक प्रश्नों को निरर्थक मानते हैं क्योंकि इस नवीन व्याख्या के अनुसार इंद्रियातीत विषयों से संबंधित होने के कारण वे कोई अर्थ नहीं रखते। उद्गमन को "कार्य करने का नियम" तथा वैज्ञानिक नियमों को "एकवचनीय प्रस्तावनाओं की योजनाएँ" मानकर तार्किक अनुभववादी विज्ञान का वह संगत चित्र प्रस्तुत करता है जिसके अनुसार तत्ववैज्ञानिक परिकल्पनाएँ पूर्णतया बहिष्कृत हैं।
ताँका

ताँका (短歌) जापानी काव्य की कई सौ साल पुरानी काव्य विधा है। इस विधा को नौवीं शताब्दी से बारहवीं शताब्दी के दौरान काफी प्रसिद्धि मिली। उस समय इसके विषय धार्मिक या दरबारी हुआ करते थे। हाइकु का उद्भव इसी से हुआ।
इसकी संरचना ५+७+५+७+७=३१ वर्णों की होती है। एक कवि प्रथम ५+७+५=१७ भाग की रचना करता था तो दूसरा कवि दूसरे भाग ७+७ की पूर्त्ति के साथ शृंखला को पूरी करता था। फिर पूर्ववर्ती ७+७ को आधार बनाकर अगली शृंखला में ५+७+५ यह क्रम चलता; फिर इसके आधार पर अगली शृंखला ७+७ की रचना होती थी। इस काव्य शृंखला को रेंगा कहा जाता था।
इस प्रकार की शृंखला सूत्रबद्धता के कारण यह संख्या १०० तक भी पहुँच जाती थी। ताँका पाँच पंक्तियों और ५+७+५+७+७=३१ वर्णों के लघु कलेवर में भावों को गुम्फित करना सतत अभ्यास और सजग शब्द साधना से ही सम्भव है। इसमें यह भ्रम नहीं होना चाहिए कि इसकी पहली तीन पंक्तियाँ कोई स्वतन्त्र हाइकु है। इसका अर्थ पहली से पाँचवीं पंक्ति तक व्याप्त होता है।
ताँका का शाब्दिक अर्थ है लघुगीत अथवा छोटी कविता। लयविहीन काव्यगुण से शून्य रचना छन्द का शरीर धारण करने मात्र से ताँका नहीं बन सकती। साहित्य का दायित्व बहुत व्यापक है। अत: ताँका को किसी विषय विशेष तक सीमित नहीं किया जा सकता।
राष्ट्रीय फ़िल्म पुरस्कार - सर्वश्रेष्ठ नृत्य संयोजन

राष्ट्रीय फ़िल्म पुरस्कार - सर्वश्रेष्ठ नृत्य संयोजन ये राष्ट्रीय फ़िल्म पुरस्कार कि एक श्रेणी हैं। इस श्रेणी के विजेता को फ़िल्म में नृत्यरचना के कार्य के लिये रजत कमल प्रदान किया जाता हैं।
यह पुरस्कार १९९१ में ३९वें राष्ट्रीय फिल्म पुरस्कारों पर स्थापित किया गया था लेकिन ४०वें राष्ट्रीय फिल्म पुरस्कारों पर पहली बार प्रदान किया गया था।
दुवाकोत

जनसंख्या

नेपाल के २००१ का जनगणना अनुसार दुवाकोत का जनसंख्या ६२९० है। इसमै पुरुष ५१% और महिला ४९% है।
ऑपरेशन एन्तेबे

ऑपरेशन एन्तेबे (Operation Entebbe) इजरायल के सशस्त्र सेनाओं के कमाण्डो द्वारा चलाया गया एक सफल आतंक-विरोधी तथा बंधकों को छुड़ाने का आपरेशन था। यह युगाण्डा के एन्तेब्बे हवाई अड्डे पर ४ जुलाई १९७६ को क्रियान्वित किया गया।
जीरा राइस

विधि

जीरा राइस बनाने के लिए मुख्यतः चावल, साबुत जीरा और वनस्पति तेल की आवश्यकता होती है।
एक पैन में तेल गर्म करके साबुत जीरा तड़का लिया जाता है। फिर इसमें लम्बे दाने वाले बासमती चावल धो कर डाले जाते हैं। साथ ही इसमें नमक भी डाला जाता है। फिर इसे चावल से करीब दुगुनी मात्रा में पानी में कम आंच पर उबलने दिया जाता है। 
भारत के अलग-अलग प्रान्तों में जीरा राइस में वहां के स्थानीय मसाले, पाक-कला और क्षेत्रीयता भी शामिल होती गयी और इसकी विभिन्न वेरायटीज़ समय के साथ बनती चली गयी। उदाहरण के लिए अवध क्षेत्र में जीरा राइस में काजू भी डाला जाने लगा तो पंजाब में इसे पकाते समय इसमें लम्बा और पतला कटा प्याज भी इस्तेमाल किया जाने लगा। वहीँ दक्षिण भारत में जब यह रेसिपी पहुंची तो इसमें कुछ साबुत मसालों जैसे लौंग और तेज पत्ता भी डालने लगा। लेकिन सर्वाधिक प्रचलित तौर पर तो इसे चावल, साबुत जीरा और वनस्पति तेल से ही बनाया जाता है।
जीरा राइस एक मुख्य आहार के रूप में भी परोसा जाता है और इसे दूसरे अन्य व्यंजनों जैसे कि दाल, कढ़ी या फिर सादा दही के साथ भी खाया जाता है।

सजावट

जीरा राइस प्रायः ताजे हरे धनिये की पत्तियों को बारीक काट कर गार्निश किया जाता है। 
आजकल कुछ होटल और रेस्टोरेंट में इसे सुनहरे भूरे किये हुए प्याज के लच्छों से भी सजा कर परोसा जाता है।

इतिहास

भारतीय पाक-कला की प्राचीन पुस्तकों और पद्धतियों में जीरा राइस का उल्लेख नहीं मिलता है।
जीरा राइस की चर्चा भारतीय पुस्तकों में मुग़ल शासन के समय से मिलती है। मुगलों को चावल के व्यंजन बेहद पसंद थे जिसके चलते भारत में मुग़ल शासनकाल में उनके लिए काम करने वाले रसोइयों, बावर्चियों और खानसामों ने कई तरह की पुलाव और बिरयानी की रेसिपी तैयार की। जीरा राइस रेसिपी भी मुग़ल शासन के साथ ही भारत में आई और इतनी प्रचलित हो गयी कि आज वर्तमान में यह भारत में चावल की घर-घर में बनायी जाने वाली रेसिपी के रूप में जानी जाती है।
कृपालु महाराज

संक्षिप्त परिचय

अपनी ननिहाल मनगढ़ में जन्मे राम कृपालु त्रिपाठी ने गाँव के ही मिडिल स्कूल से 7वीं कक्षा तक की शिक्षा प्राप्त की और उसके बाद आगे की पढ़ाई के लिये महू मध्य प्रदेश चले गये। कालान्तर में आपने साहित्याचार्य, आयुर्वेदाचार्य एवं व्याकरण‌‌‍ाचार्य की उपाधियाँ आश्चर्यजनक रूप से अल्पकाल में ही प्राप्त कर लीं । अपने ननिहाल में ही पत्नी पद्मा के साथ गृहस्थ जीवन की शुरुआत की और राधा कृष्ण की भक्ति में तल्लीन हो गये। भक्ति-योग पर आधारित उनके प्रवचन सुनने भारी संख्या में श्रद्धालु पहुँचने लगे। फिर तो उनकी ख्याति देश के अलावा विदेश तक जा पहुँची। उनके परिवार में दो बेटे घनश्याम व बालकृष्ण त्रिपाठी हैं। इसके अलावा तीन बेटियाँ भी हैं - विशाखा, श्यामा व कृष्णा त्रिपाठी। उन्होंने अपने दोनों बेटों की शादी कर दी जो इस समय दिल्ली में रहकर उनके ट्रस्ट का सारा कामकाज खुद सम्हालते हैं। जबकि उनकी तीनों बेटियों ने अपने पिता की राधा कृष्ण भक्ति को देखते हुए विवाह करने से मना कर दिया और कृपालु महाराज की सेवा में जुट गयीं।

प्रेम मन्दिर की अवधारणा

भगवान कृष्ण और राधा के मन्दिर के रूप में बनवाया गया प्रेम मन्दिर कृपालु महाराज की ही अवधारणा का परिणाम है। भारत में मथुरा के समीप वृंदावन में स्थित इस मन्दिर के निर्माण में 11 वर्ष का समय और लगभग सौ करोड़ रुपए खर्च हुए थे। इटैलियन संगमरमर का प्रयोग करते हुए इसे राजस्थान और उत्तर प्रदेश के एक हजार शिल्पकारों ने तैयार किया। इस मन्दिर का शिलान्यास स्वयं कृपालुजी ने ही किया था। यह मन्दिर प्राचीन भारतीय शिल्पकला का एक उत्कृष्ट नमूना है।
मन्दिर वास्तुकला के माध्यम से दिव्य प्रेम को साकार करता है। सभी वर्ण, जाति तथा देश के लोगों के लिये हमेशा खुले रहने वाले इसके दरवाज़े सभी दिशाओं में खुलते है। मुख्य प्रवेश द्वार पर आठ मयूरों के नक्काशीदार तोरण हैं एवं सम्पूर्ण मन्दिर की बाहरी दीवारों को राधा-कृष्ण की लीलाओं से सजाया गया है। मन्दिर में कुल 94 स्तम्भ हैं जो राधा-कृष्ण की विभिन्न लीलाओं से सजाये गये हैं। अधिकांश स्तम्भों पर गोपियों की मूर्तियाँ अंकित हैं।
तुम्हारी पाखी

कथानक

यह धारावाहिक इंसानी रिश्तों की उलझन एवं प्यार के नाजुक लेकिन जटिल बंधनों को दर्शाता है। ये कहानी शिमला के एक आकर्षक लेकिन स्वार्थी और शक्तिशाली व्यापारी अंशुमन (इक़बाल खान) और खूबसूरत लेकिन सहज एवं अच्छे स्वभाव वाली चितौड़ की टुरिस्ट गाइड पाखी (श्रद्धा आर्या) के इर्द-गिर्द घूमती है। 
कार्यक्रम में दोनों की बचपन में ही शादी हो चुकी है। जहां पाखी एक और इस रिश्ते की स्वीकृति के लिए अंशुमन का इंतजार करती है वहीं अंशुमन इस रिश्ते से अनजान है। परिस्थितियां अंशुमन को पाखी के पास जाने को मजबूर कर ही देती है।
जानकीवल्लभ शास्त्री

आचार्य जानकीवल्लभ शास्त्री (५ फरवरी १९१६ - ०७ अप्रैल, २०११) हिंदी व संस्कृत के कवि, लेखक एवं आलोचक थे। उन्होने २०१० में पद्मश्री सम्मान लेने से मना कर दिया था। इसके पूर्व १९९४ में भी उन्होने पद्मश्री नहीं स्वीकारी थी।
वे छायावादोत्तर काल के सुविख्यात कवि थे। उत्तर प्रदेश सरकार ने उन्हें भारत भारती पुरस्कार से सम्मानित किया था। आचार्य का काव्य-संसार बहुत ही विविध और व्यापक है।वे थोड़े-से कवियों में रहे हैं, जिन्हें हिंदी कविता के पाठकों से बहुत मान-सम्मान मिला है। प्रारंभ में उन्होंने संस्कृत में कविताएँ लिखीं। फिर महाकवि निराला की प्रेरणा से हिंदी में आए।

परिचय

शास्त्रीजी का जन्म बिहार के गया जिले के मैगरा गाँव में हुआ था।
कविता के क्षेत्र में उन्होंने कुछ सीमित प्रयोग भी किए और सन चालीस के दशक में कई छंदबद्ध काव्य-कथाएँ लिखीं, जो 'गाथा` नामक उनके संग्रह में संकलित हैं। इसके अलावा उन्होंने कई काव्य-नाटकों की रचना की और 'राधा` जैसा श्रेष्ठ महाकाव्य रचा। परंतु शास्त्री की सृजनात्मक प्रतिभा अपने सर्वोत्तम रूप में उनके गीतों और ग़ज़लों में प्रकट होती है।
इस क्षेत्र में उन्होंने नए-नए प्रयोग किए जिससे हिंदी गीत का दायरा काफी व्यापक हुआ। वैसे, वे न तो नवगीत जैसे किसी आंदोलन से जुड़े, न ही प्रयोग के नाम पर ताल, तुक आदि से खिलवाड़ किया। छंदों पर उनकी पकड़ इतनी जबरदस्त है और तुक इतने सहज ढंग से उनकी कविता में आती हैं कि इस दृष्टि से पूरी सदी में केवल वे ही निराला की ऊंचाई को छू पाते हैं।
२६ जनवरी २०१० को भारत सरकार ने उन्हें पद्मश्री से सम्मानित किया किन्तु इसे 'मजाक' कहकर शास्त्रीजी ने अस्वीकार कर दिया। सात अप्रैल २०११ को मुजफ्फरपुर के निराला निकेतन में जानकीवल्लभ शास्त्री ने अंतिम सांस ली।
छायावाद के अंतिम स्तम्भ माने जाने वाले आचार्य जानकी वल्लभ शास्त्री का गुरुवार रात मुजफ्फरपुर में निधन हो गया। वह 98 वर्ष के थे। उनके निधन पर बिहार के मुख्यमंत्री नीतीश कुमार एवं कई साहित्यकारों ने शोक जताया है।

साहित्य सर्जना

काव्य संग्रह - बाललता, अंकुर, उन्मेष, रूप-अरूप, तीर-तरंग, शिप्रा, अवन्तिका, मेघगीत, गाथा, प्यासी-पृथ्वी, संगम, उत्पलदल, चन्दन वन, शिशिर किरण, हंस किंकिणी, सुरसरी, गीत, वितान, धूपतरी, बंदी मंदिरम्‌
महाकाव्य - राधा
संगीतिका - पाषाणी, तमसा, इरावती
नाटक - देवी, ज़िन्दगी, आदमी, नील-झील
उपन्यास - एक किरण : सौ झांइयां, दो तिनकों का घोंसला, अश्वबुद्ध, कालिदास, चाणक्य शिखा (अधूरा)
कहानी संग्रह - कानन, अपर्णा, लीला कमल, सत्यकाम, बांसों का झुरमुट
ललित निबंध - मन की बात, जो न बिक सकीं
संस्मरण -अजन्ता की ओर, निराला के पत्र, स्मृति के वातायन, नाट्य सम्राट पृथ्वीराज कपूर, हंस-बलाका, कर्म क्षेत्रे मरु क्षेत्र, अनकहा निराला
समीक्षा - साहित्य दर्शन, त्रयी, प्राच्य साहित्य, स्थायी भाव और सामयिक साहित्य, चिन्ताधारा
संस्कृत काव्य - काकली
ग़ज़ल संग्रह - सुने कौन नग़मा